# Casa-fàbrica Prats

La casa-fàbrica Prats era un conjunt d'edificis situats al carrer de Sant Pau, 89-91 i 93 del Raval de Barcelona, actualment desapareguts.

## Història

Al tercer quart del segle xviii, aquestes terres eran propietat del pagès i expert del rei (auxiliar de topògraf) Lluís Galí i Reyt, la filla i hereva del qual, Gertrudis, es va casar amb el també pagès i expert del rei Francesc Rodés, que el 1792 va presentar unes al·legacions contra el projecte municipal d'enllaç del carrer de l'Om amb el de la Riereta a través de la seva propietat.
El seu hereu fou Josep Rodés i Galí, casat amb Teresa Soler, que a la mort del seu marit esdevingué usufructuària de la propietat. La seva filla Gertrudis Rodés i Soler es va casar amb el comerciant Pere Prats i Baruta, natural de l'Hospitalet, on els seus pares Maria Baruta i Pere Prats eren pagesos. Segons la Guía de forasteros en Barcelona del 1842, el seu germà Albert Prats i Baruta, fabricant de troques de cotó (vegeu Casa Terré), hi tenia un prat de blanqueig.
El 1862, Pere Prats va demanar permís per a construir un edifici d'habitatges de planta baixa i quatre pisos a l'emplaçament de l'antiga casa de l'hortolà (núm. 93), segons el projecte del mestre d'obres Pau Martorell. Posteriorment, als núms. 89-91 hi hagué la fàbrica de teixits de Josep Trabal, la de Bru Güell (després Güell i Monràs) i el magatzem de teixits de Canadell germans.
El 1918 s'hi inaugurà el Cine Monumental, tancat el 1947. Un cop enderrocat, el solar va ser utilitzat com a aparcament, amb el nom de Parking Diana.

## Referències

* 1 2 Burgueño Rivero, 2009, p. 267.
* ↑ «GALÍ REYT, Lluís». Diccionari de mapes parcel·laris i agrimensors a Catalunya (segles XVIII-XIX). Grup d’Estudis d’Història de la Cartografia.
* ↑ «RODÉS, Francesc». Diccionari de mapes parcel·laris i agrimensors a Catalunya (segles XVIII-XIX). Grup d’Estudis d’Història de la Cartografia.
* ↑ «Francisco Rodés. Llaurador. Conde del Asalto (Nou de la Rambla), Sant Pau i Riereta. Canviar el traçat previst per a un nou carreró». C.XIV Obreria C-61/1792-012. AHCB, 17-08-1792.
* ↑ AHPB, notari Ramon Torras, 22-4-1852.
* ↑ «Escritura de laudemio por traspaso de casa en calle Tapias hacia los Rodés por Ruperto Santaló y Viñals». Servidor documental sobre la saga Bacardí. Julio-Carlos García Castrillón.
* ↑ Diario de Barcelona, 30 març del 1866, p. 3170.
* ↑ AHPB, notari Tomàs Gibert, 7-4-1797.
* ↑ «Escriptura de compra de 39 propietats a Sant Vicenç dels Horts per Antoni Nadal i Darrer a Antoni Lletjós i Oliveró». Servidor documental sobre la saga Bacardí. Julio-Carlos García Castrillón.
* ↑ Guía de forasteros en Barcelona, 2ª parte, 1842, p. 47.
* ↑ Guía general de Barcelona, 1849, p. 390.
* ↑ Paricio, 1983, fitxa 55.
* ↑ AMCB, Q127 Foment 1267 C.
* ↑ El Consultor. Nueva guía de Barcelona, 1863, p. 118, 262.
* ↑ El Consultor. Nueva guía de Barcelona, 1863, p. 139, 140, 147, 206, 235.
* ↑ Anuario general del comercio, de la industria y de las profesiones, 1863, p. 1056.
* ↑ Lacuesta i González Torán, 2013, p. 165.
* ↑ Paricio, 1983, fitxa 6.

## Vegeu també

* Casa Pere Prats
* Fàbrica de gel Industrias Frigoríficas del Mediterráneo

## Bibliografia

* Burgueño Rivero, Jesús «Els geomètres del Cadastre de Catalunya (1720-1815)». Cuadernos de Geografía [València], 86, 2009, pàg. 261-288.
* Lacuesta, Raquel; González Torán, Xavier. El modernisme perdut. La Barcelona antiga. Editorial Base i Ajuntament de Barcelona, 2013.
* Paricio, Ignasi (coord.). Anàlisi tècnica i funcional del patrimoni immobiliari municipal. El Raval, vol. II. ITEC, 1983.